Snažna eksplozija odjeknula je u subotu u blizini zračne luke u Rijadu, a nepotvrđena izvješća kažu da se radi o jemenskom balističkom projektiliu kojeg je presrela Saudijska Arabija, javio je BBC..

Televizija al-Arabija navodi saudijske obrambene snage koje su kazale da su presrele projektil sjeveroistočno od grada.

Saudijska Arabija objavila je u nekoliko navrata ove godine da su njezine snage srušile projektile koje su ispaljivali pobunjenici Huti u Jemenu.

Jemensko ministarstvo obrane napad je proglasilo uspjehom, jer je ‘potresao glavni grad Saudijaca’, te je izjavilo kako je u napadu korišten projektil dugog dometa Burqan 2H, domaće izrade.

Obaranje projektila potvrdilo je saudijsko ministarstvo obrane, a Zračna luka kralj Khalid na Twitteru je objavila kako se promet na tom aerodromu i dalje odvija bez ometanja.

Podijeli s prijateljima:

Tweet

WhatsApp

Email



Što vi mislite o ovoj temi?